Adatok a Detonáta faunájához. ) 
Irta Mallász József. 
Talán mert a miénk, talán mert hazánk része; de sokan 
kérdezték már tőlem: mi az a Detonáta ? 
Hát kérem : oda lent Erdélyben, a kies fekvésű Alsó-Fehér- 
megye aranytermő földjén egy hegy, egy bazalt csoda, minőt 
különbet a legmerészebb képzelet sem alkothat. 
Az abrudbánya-zalathnai utat jobbra hagyva Bucsum-Isbitén 
keresztül csakhamar Bucsum-Szászára érünk,?) a honnan rövid 
hegyi út után a bársonypuha pázsit, beljebb pedig a fenyőerdő 
csendje fogja fel lépteink zaját, majd sűrűbben és mint sűrűbben 
találkozunk egy máson heverő vazalt oszlopokkal. Mikor azután 
az erdőből kijutva, újra pázsitra lépünk: előttünk áll a Detonáta. 
Azt az érzést, melyet a kettős Detonáta képe bennem keltett, 
elfelejteni soha sem fogom, mert bár jártam sok hatalmas havast, 
a természet alkotó és romboló erejének ily közvetlen és ily nagy 
mérvű megnyilvánulását sehol sem láttam. 
Itt, egy az idő viszontagságaival még büszkén daczoló hegy : 
a Kopár-Detonáta, amott, oszlop oszlopon heverve ennek romba 
dőlt testvére: az Erdős-Detonáta, vagy miként az oláh őket ne- 
vezi : a , Detunata goala" és a , Detunata flokoasa"?) fekszik, 
Gyűjtéssel telik az idő, leszáll az est, és mi bekopogtatunk 
a Kopár-Detonáfa lábánál épült és 15—-20 személy befogadására 
alkalmas nagy menedékházba, a hol Fosztó Mihály erdővéd uram 
1) Miután a Detonáta, mint klassikus faunaterület minden entomologus figyel- 
mére érdemes, legyen szabad a szándékolt enumeratión kívül egy kis útleirást is, 
és pedig a szokástól eltérőleg a gyűjtés közben nyert turistikai képet az entomo- 
logiai rész könnyebb áttekintése végett, nem abba beleszőve, hanem külön adni. 
2). Ennél a Déva—Biád -Abrudbányán át vezető útnál sokkal jobb, rövi- 
debb és aránytalanul olcsóbb az az út, mely a Gyulafehérvár—zalathnai vasut- 
vonal megnyitása óta rendelkezésünkie áll. Gyulafehérváron keresztül vasuton 
Zalathnára érünk, itt felfogadunk három koronáért egy mokány (hegyi) lovat — a 
vezető ráadás — és vadregényes hegyi tájon át, pár óra alatt Bucsum-Szászán 
vagyunk. 
3) A Detonáta némelyek szerint nevét onnan vette, hogy mindenkor ha egy 
bazalt. oszlop az anyakőzettől elválik, az nagy dörgés-robajjal (detonatió — innen 
Detonata) a völgybe szakad alá; mások népmondára vezetik vissza, mely 
szerint az isten az óriások királyára megharagudván, annak hatalmas bazaltvárát 
iszonyú égi háború közepette ketté robbantotta, s egyik részét, teljesen megsemmi- 
sitve, félre dobta. 
